OpenLLM-France/wikimedia huggingface dataset:
# Carmen Pimentel

Carmen Pimentel (2 d'agost de 1961, Lima) és una exjugadora de voleibol del Perú. Va ser internacional amb la Selecció femenina de voleibol del Perú. Va competir en els Jocs Olímpics d'Estiu de 1980 a Moscou i en els Jocs Olímpics d'Estiu de 1984 a Los Angeles. Va formar part de la selecció del Perú que va guanyar la medalla de plata en els Jocs Panamericans de 1979 i la de bronze en els de 1983. També va guanyar la medalla de plata en el Campionat del Món de voleibol femení disputat al Perú en 1982.

## Referències

* ↑ «Carmen Pimentel Bio, Stats, and Results» (en anglès). Arxivat de l'original el 2020-04-18. [Consulta: 10 desembre 2017].
* ↑ Krastev, Todor. «Women Volleyball IX World Championship 1982 Peru - 13-25.09 Winner China». [Consulta: 10 desembre 2017].
# Campionats del món de ciclisme en ruta de 1991

Els Campionats del món de ciclisme en ruta de 1991 es disputaren del 21 al 25 d'agost de 1991 a Stuttgart, Alemanya.

## Resultats

| Proves : | Or | Or | Argent | Argent | Bronze | Bronze |
| Masculines |||||||
| Cursa en línia masculina detalls | Gianni Bugno Itàlia | 6h 20' 23" | Steven Rooks Països Baixos | m. t. | Miguel Indurain Espanya | m. t. |
| Cursa en línia masculina amateur | Victor Rjaksinski Unió Soviètica | 4h 28' 04" | Davide Rebellin Itàlia | - | Beat Zberg Suïssa | - |
| Contrarellotge per equips masculins | Itàlia Flavio Anastasia Luca Colombo Gianfranco Contri Andrea Peron | 1h 54' 48" | Alemanya Uwe Berndt Bernd Dittert Uwe Peschel Michael Rich | + 2' 33" | Noruega Stig Kristiansen Johnny Saether Roar Skaane Bjørn Stenersen | + 2' 51" |
| Femenines |||||||
| Cursa en línia femenina detalls | Leontien van Moorsel Països Baixos | 2h 09' 47" | Inga Thompson Estats Units | + 1' 54" | Alison Sydor Canadà | + 2' 46" |
| Contrarellotge per equips femenins | França Marion Clignet Nathalie Gendron Cécile Odin Catherine Marsal | 1h 02' 14" | Països Baixos Monique de Bruin Monique Knol Astrid Schop Cora Westland | + 27" | Unió Soviètica Natalya Grinina Nadesja Kibardina Valentina Polkhanova Aiga Zagorska | + 37" |

## Medaller

| Posició | País | Or | Plata | Bronze | Total |
| 1 | Itàlia | 2 | 1 | 0 | 3 |
| 2 | Països Baixos | 1 | 2 | 0 | 3 |
| 3 | Unió Soviètica | 1 | 0 | 1 | 2 |
| 4 | França | 1 | 0 | 0 | 1 |
| 5 | Estats Units | 0 | 1 | 0 | 1 |
| 5 | Alemanya | 0 | 1 | 0 | 1 |
| 7 | Canadà | 0 | 0 | 1 | 1 |
| 7 | Espanya | 0 | 0 | 1 | 1 |
| 7 | Suïssa | 0 | 0 | 1 | 1 |
| 7 | Noruega | 0 | 0 | 1 | 1 |
| Total | Total | 5 | 5 | 5 | 15 |

## Referències

* «Cyclisme - Championnats du Monde - 1991 - Hommes» (en francès). les-sports.info. [Consulta: 24 setembre 2013].
* «Cyclisme - Championnats du Monde - 1991 - Femmes» (en francès). les-sports.info. [Consulta: 24 setembre 2013].
* «Campeonato del Mundo, Ruta, Diletantes» (en castellà). sitiodeciclismo.net. [Consulta: 24 setembre 2013].
* «Campeonato del Mundo, Ruta, 100 km Contrarreloj por Equipos, Diletantes» (en castellà). sitiodeciclismo.net. [Consulta: 24 setembre 2013].
* «Campeonato del Mundo, Ruta, Contrarreloj por Equipos, Elite (F)» (en castellà). sitiodeciclismo.net. [Consulta: 24 setembre 2013].
# Roseta (música)

La roseta és la decoració del forat que tenen sobre la tapa harmònica la major part d'instruments de corda polsada com ara la guitarra, el llaüt o la Viola de mà. En els instruments del Renaixement i del Barroc era freqüent que la roseta estigués treballada amb una elaborada decoració de marqueteria. No és estrany de trobar llaüts amb una triple roseta.
Per extensió, la decoració al voltant de les boques de les guitarres modernes també se les anomena rosetes.

## Referències

* ↑ «roseta | enciclopèdia.cat». [Consulta: 31 agost 2020].
* ↑ Altamira, Ignacio Ramos. Historia de la guitarra y los guitarristas españoles (en castellà). Editorial Club Universitario, 2013-02-11. ISBN 978-84-9948-208-8.
* ↑ Inc, Encyclopaedia Britannica. Britannica Enciclopedia Moderna (en castellà). Encyclopaedia Britannica, Inc., 2011-06-01. ISBN 978-1-61535-516-7.
* ↑ Blanco, Alicia Rodríguez. Música II (Andalucía) (en castellà). Editex, 2021, p. 212. ISBN 978-84-1321-319-4.
# Can Teixidor (la Vall de Bianya)

Can Teixidor és una masia situada al municipi de la Vall de Bianya, a la comarca catalana de la Garrotxa.

## Referències

* ↑ Nomenclàtor oficial de toponímia major de Catalunya (2003), pàg. 592.
# Casa Ayxalà

La Casa Ayxalà era un edifici de l'Arboç inclosa en l'Inventari del Patrimoni Arquitectònic de Catalunya, actualment desaparegut.

## Descripció

El conjunt, ja que la casa es componia de dos edificis, es trobava bastant malmès en els seus darrers anys. Els dos edificis separats per una canalera, presentaven tres plantes. Els baixos tenien una porta d'arc rebaixat i a la banda dreta, un balcó d'una sola porta balconera que presenta a la part de sota una finestra rectangular amb reixa. La planta noble constava d'una gran balconada que recorria tota la façana i que tenia tres portes balconeres de llinda i una base decorada amb rajoletes de color verd i blanc descrivint un bonic zig-zag. Aquesta gran balconada era sostinguda per unes mènsules de ferro i per uns ferros enganxats a la paret. La segona planta presentava una galeria d'arcs rebaixats amb una barana al davant, a la dreta, i dues finestres rectangulars junt amb un ràfec de considerable grandària a l'esquerra.

## Història

Aquest edifici era abans del Sr. Ayxalà del Papiol. Darrerament era utilitzat com a magatzem de desembaràs. L'edifici tenia la balconada més llarga de la vila.

## Referències

* 1 2 «Casa Ayxalà». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
# Casa Avinyó (Figueres)

La Casa Avinyó és un edifici del poble de Vilatenim (terme municipal de Figueres) (Alt Empordà) que forma part de l'Inventari del Patrimoni Arquitectònic de Catalunya.

## Descripció

És una casa unifamiliar convertida en restaurant. Edifici de dues plantes amb els mateixos elements. Gran portal d'accés d'arc escarser amb dovelles i brancals de pedra. Sobre la dovella central escut amb relleu. Al pis inferior tres finestres d'obertura rectangular amb llindes sense decoració que es repeteixen al segon pis, però que no se segueix una ordenació vertical. A sobre el portal d'accés tres arcs de mig punt de maó vist disposat a sardinell, donen lloc a una terrassa. Presenta hídries decoratives a la façana. Cobriment a dos vessants.

## Referències

* ↑ Text importat de: «Casa Avinyó». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural. Llicència CC-0 [Importat: 25 gener 2015] (Vegeu l'avís legal per a reutilitzacions).
# Casa Azuma

La Casa fila de Sumiyoshi (住吉の長屋, Sumiyoshi no Nagaya) (住吉の長屋), també anomenada Casa Azuma (japonès 東邸), és una residència personal situada a Sumiyoshi-ku, Osaka, al Japó. Va ser dissenyada per l'arquitecte japonès Tadao Ando a l'inici de la seua carrera. Va ser dissenyat sense finestres exteriors, fet que reflecteix el desig del propietari de sentir que no es troba 'dins del Japó', i per compensar la llum perduda, es va crear un pati interior amb passarel·la.

## Bibliografia

* Francesco Dal Co. Tadao Ando: obres completes. Phaidon Premsa, 1997. ISBN 0-7148-3717-2
# Rosa Hernáez i Esquirol

Rosa Hernáez i Esquirol (Barcelona, 6 de juny de 1887 - Barcelona, 17 de desembre de 1964) coneguda popularment com a "Rosita", va ser una ballarina clàssica, cantant de sarsuela i actriu.
Va formar part del cos de ball de Pauleta Pàmies després d'haver estat florista de la Rambla. Va conèixer Josep Santpere i Pei interpretant La Santa Espina, d'Àngel Guimerà, al Teatre Principal. Junts van representar moltes sarsueles, operetes i vodevils. Es van casar i van ser pares de cinc fillsː Pepita, Ramon, Maria (Mary Santpere), Gabriel i Teresa. Van formar una parella artística molt popular al primer terç del segle xx. Va estrenar i popularitzar el famós cuplet «Remena, nena» en una obra del mestre Torrents, músic nascut a Begues que va col·laborar molt estretament amb la Compania de Josep Santpere. L'obra La reina ha relliscat va gaudir d'un gran èxit. Van fer junts, anys després, una versió còmica i musical del «Tenorio» i van girar per tot Catalunya. Després de la Guerra Civil i de la mort del seu marit el mateix any en què va acabar la guerra (1939), va viure retirada del món del espectacle fins que va morir a Barcelona el 17 de desembre de 1964.

## Referències

* ↑ «Rosa Hernáez Esquirol (1887-1964)». Find A Grave Memorial. [Consulta: 3 abril 2020].
* 1 2 «El clan dels Santpere». Bibliotecavirtual. Diputació de Barcelona. [Consulta: 24 novembre 2018].

## Bibliografia

* Cunill Canals, Josep. Gran Teatro Español (1892-1935) : història del primer teatre del Paral·lel. Barcelona: Fundació Imprimatur, 2011, p. 320. ISBN 978-84-937886-7-4.
* Vallescà, Antoni. Santpere: L'home i l'artista. Barcelona: Francesc Alum, 1931.
# Sacha Modolo

Sacha Modolo (Conegliano, província de Treviso, Vèneto, 19 de juny de 1987) fou un ciclista italià, professional des del 2010 fins al 2022.
En el seu palmarès destaquen diverses etapes en curses d'una setmana, i sobretot dues etapes al Giro d'Itàlia de 2015.

## Palmarès

* 2006
** 1r al Giro del Casentino
* 2007
** 1r al GP Industria e Commercio di San Vendemiano
* 2008
** 1r al Trofeu Matteotti sub-23
** 1r a la Piccola Sanremo
* 2009
** 1r al Giro del Belvedere
** 1r al Gran Premi de l'Alliberament
** Medalla de bronze al Campionat d'Europa en ruta sub-23
* 2011
** 1r a la Copa Agostoni
** Vencedor de 2 etapes de la Volta al llac Qinghai
** Vencedor de 2 etapes de la Volta a Dinamarca
** Vencedor de 2 etapes de la Setmana Ciclista Lombarda
** Vencedor de 2 etapes del Giro de Padània
** Vencedor d'una etapa del Brixia Tour
* 2012
** 1r a la Coppa Bernocchi
** Vencedor de 2 etapes de la Volta a Àustria
** Vencedor d'una etapa a la Volta a Turquia
** Vencedor d'una etapa al Giro de Padània
* 2013
** 1r a la Coppa Bernocchi
** Vencedor d'una etapa al Tour de San Luis
** Vencedor de 6 etapes al Tour del llac Qinghai
** 1r al Memorial Marco Pantani
* 2014
** Vencedor d'una etapa al Tour de San Luis
** 1r al Trofeu Palma de Mallorca
** 1r al Trofeu Migjorn
** Vencedor de 2 etapes etapa als Tres dies de De Panne-Koksijde i 1r de la classificació per punts
** Vencedor d'una etapa a la Volta a l'Algarve
** Vencedor d'una etapa a la Volta a Suïssa
** Vencedor d'una etapa al Tour de Pequín
* 2015
** 1r al Tour de Hainan i vencedor de 2 etapes
** Vencedor de 2 etapes al Giro d'Itàlia
** Vencedor d'una etapa a la Volta a Turquia
* 2016
** Vencedor de 2 etapes a la Volta a Turquia
** Vencedor d'una etapa al Czech Cycling Tour
* 2017
** 1r al Gran Premi del cantó d'Argòvia
** Vencedor de 2 etapes al Tour de Croàcia
** Vencedor d'una etapa a la Volta a Polònia
* 2018
** Vencedor d'una etapa a la Volta a Andalusia
* 2021
** Vencedor d'una etapa a la Volta a Luxemburg

### Resultats al Giro d'Itàlia

* 2010. Abandona (8a etapa)
* 2011. Abandona (13a etapa)
* 2012. 138è de la classificació general
* 2013. 125è de la classificació general
* 2015. 126è de la classificació general. Vencedor de 2 etapes
* 2016. 84è de la classificació general
* 2017. Abandona (17a etapa)
* 2018. 88è de la classificació general
* 2019. Abandona (7a etapa)
* 2022. 114è de la classificació general

### Resultats al Tour de França

* 2014. Abandona (2a etapa)

### Resultats a la Volta a Espanya

* 2017. 131è de la classificació general
* 2021. Abandona (19a etapa)

## Referències

* ↑ «Sacha Modolo no seguirá compitiendo» (en castellà). Cilco21, 02-01-2023. [Consulta: 2 gener 2023].
* ↑ «Segunda victoria de Sacha Modolo». El Mundo Deportivo, 27-05-2015 [Consulta: 27 maig 2015].

## Enllaços externs

* Fitxa a sitiodeciclismo.net
* Fitxa a procyclingstats.com
# La Viosèna

Viosena (Viozene en italià) és una fracció o frazione del municipi d'Ormea, a l'Alta Val Tàner, entre les províncies de Cuneo i Imperia, a les Valls Occitanes.
És dominada pel Mont de las Monjòias, i forma part de la terra en què es parla occità.

## Llocs i monuments

* el Mont de las Monjòias
* el Pas de las Fascètas
* el Bòsc de las Navètas
# César Cueto

César Augusto Cueto Villa (Lima, 6 de juny de 1952) és un exfutbolista peruà de la dècada de 1970.
Va formar part de l'equip peruà a la Copa del Món de 1978 i de 1982. També guanyà la Copa Amèrica de futbol de 1975. Disputà 51 partits amb la selecció.
Pel que fa a clubs, defensà els colors de Alianza Lima, Deportivo Municipal, América de Cali o Atlético Nacional.

## Referències

* ↑ rsssf: Copa América 1975
* ↑ rsssf: Peru record international footballers
* ↑ «Cueto, returned to make soccer sublime». Arxivat de l'original el 2006-05-11. [Consulta: 15 maig 2018].
* ↑ «National silenced to the Tolima». Arxivat de l'original el 2006-05-12. [Consulta: 15 maig 2018].
* ↑ Atlético Nacional: Titles
* ↑ Interview to Carlos Valderrama
* ↑ «Idolos of the America of Cali: César Cueto "The Poet of the Golden Left Foot"». Arxivat de l'original el 2016-03-03. [Consulta: 15 maig 2018].
* ↑ César Cueto a National-Football-Teams.com (anglès)
* ↑ (castellà) Futbol Factory profile
# Petr Vakoč

Petr Vakoč (Praga, 11 de juliol de 1992) fou un ciclista txec, professional des del 2011 fins al 2021.
En el seu palmarès destaca la general de la Volta a Eslovàquia i la Volta a la Comunitat de Madrid sub-23, així com una etapa a la Volta a Polònia de 2014.
El 2015 va guanyar la medalla de bronze en ruta a la primera edició del Jocs Europeus.

## Palmarès

* 2010
** Vencedor d'una etapa al Tour del País de Vaud
* 2011
** Campió de Txèquia de contrarellotge sub-23
* 2013
** 1r a la Volta a Eslovàquia
** 1r a la Volta a la Comunitat de Madrid sub-23 i vencedor d'una etapa
** Vencedor d'una etapa de la Czech Cycling Tour
** 1r al Gran Premi Kralovehradeckeho kraje
** Medalla de plata als Campionats d'Europa en ruta sub-23
* 2014
** Medalla d'or a la Copa del món en ruta universitària
** Medalla d'or a la Copa del món en contrarellotge universitària
** Vencedor d'una etapa a la Volta a Polònia
* 2015
** Campió de Txèquia en ruta
** 1r al Czech Cycling Tour
** Vencedor d'una etapa a la Volta a la Gran Bretanya
* 2016
** 1r a la Classic Sud Ardèche
** 1r a La Drôme Classic
** 1r a la Fletxa Brabançona

### Resultats al Giro d'Itàlia

* 2015. 116è de la classificació general

### Resultats al Tour de França

* 2016. 188è de la classificació general
* 2021. 118è de la classificació general

## Referències

* ↑ «Petr Vakoč retires from cycling at the age of 29 after successful injury comeback» (en anglès). Cycling Weekly, 12-10-2021. [Consulta: 3 març 2022].
* ↑ Luis León Sánchez, oro en ruta en Bakú

## Enllaços externs

* Fitxa a sitiodeciclismo.net
# Weta

* Per a altres significats, vegeu «Weta (desambiguació)».
Els wetes són grans ortòpters, nocturns i àpters originaris de Nova Zelanda. Alguns d'ells es troben entre els insectes més grans i pesats (el weta gegant per exemple) i es creu que són espècies molt antigues, ja que s'han trobat fòssils de criatures semblants del Triàsic, que van viure fa 180-190 milions d'anys, a Queensland (Austràlia). Mesuren aproximadament 10 cm de llarg.
Els wetes han assumit el paper de petits rosegadors: com el ratolí i la rata, romanen amagats durant el dia en els forats que els escarabats o les arnes fan en els arbres, i surten a la nit per menjar vegetació, deixalles al terra del bosc o insectes morts o malalts. Utilitzen les seves poderoses mandíbules per fer forats prou grans per al seu cos.
Els mascles són agressius: quan se senten amenaçats, aixequen les seves potes posteriors, que estan recobertes de gran quantitat d'espines. Els mascles també tenen cura d'un nombre de femelles i insectes joves. Les femelles ponen ous entre la vegetació o prop d'ella.
El nínxol ecològic d'aquests insectes es va començar a reduir quan els polinesis van introduir el kiore (rata del Pacífic) a Nova Zelanda i els europeus van portar rates europees en els seus vaixells. Molts wetes estan en perill més per la seva vulnerabilitat a la depredació del tuàtara, del kiwi o fins i tot d'aquests rosegadors.
Hi ha 2 grans famílies on es troben les 100 espècies de wetes en els ortòpters:
* Stenopelmatidae o Anostostomatidae, (que inclou el weta dels arbres, el weta de banyes, el weta de sòl i el weta gegant) els autèntics wetes de Nova Zelanda i els king crickets d'Austràlia. Són robustos, àpters i els mascles tenen les mandíbules molt desenvolupades - dimorfisme sexual -.
* Rhapidophoridae (que inclou el weta de caverna o el weta saltador) espècies que es troben a Austràlia, però allà els anomenen grills de les cavernes. Són molt petits i no tenen òrgans per produir o rebre sons.
Aquests animals són capaços d'entrar en un procés de criptobiosi durant els forts hiverns, gràcies a això aconsegueixen sobreviure és a dir, durant el temps fred en el qual la temperatura es troba sota del 0 °C els wetes hivernen en un estat de suspensió animada en el qual tot i la total congelació del seu cos i la desaparició de signes vitals, no es produeix la ruptura de les seves cèl·lules ni dels seus teixits per la cristal·lització de l'aigua que s'hi troba. Poden viure fins als cinc anys.
# Serrabardina

Serrabardina és una masia de Seva (Osona) inclosa a l'Inventari del Patrimoni Arquitectònic de Catalunya.

## Descripció

Gran casal. Portada principal adovellada amb un escudet llis a la dovella principal amb data 1600. La teulada és a dues vessants. Totes les finestres són de pedra treballada. Davant la casa trobem dues llisses i a l'entrada d'una d'elles la data 1689 (sembla com si el conjunt fos construït en dues etapes). Al voltant de les llisses, hi trobem diferents edificacions dedicades a corts i també una masoveria. Davant la llissa interior trobem un element de defensa.

## Història

Mas situat a la part del migdia del terme, prop del límit amb el Brull. Ens consta citat a l'any 1626 en el Cens General i posteriorment a l'any 1860 en el nomenclàtor de la província de Barcelona.

## Referències

* 1 2 «Serrabardina». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 25 agost 2017].
# Factor invariant

Els factors invariants d'un mòdul sobre un anell principal apareixen en una de les formes del teorema d'estructura dels mòduls finitament generats sobre un anell principal.
Si $A$ és un anell principal i $M$ és un $A$-mòdul finitament generat, llavors
    $M\cong A^{r}\oplus A/(a_{1})\oplus A/(a_{2})\oplus \cdots \oplus A/(a_{m})$
per alguns $r\in \mathbb {Z} _{0}^{+}$ i elements no-nuls $a_{1},\ldots ,a_{m}\in A$ tals que $a_{1}\mid a_{2}\mid \cdots \mid a_{m}$. L'enter no negatiu $r$ s'anomena el rang lliure o nombre de Betti del mòdul $M$, mentre que els $a_{1},\ldots ,a_{m}$ són els factors invariants de $M$, que són únics llevat d'unitats.
Els factors invariants d'una matriu sobre un anell principal apareixen en la forma normal de Smith i proporcionen un mètode per calcular l'estructura d'un mòdul a partir d'un conjunt de generadors i les seves relacions.

## Bibliografia

* Hawkes, B. Hartley, T.O. Rings, modules and linear algebra: a further course in algebra describing the structure of Abelian groups and canonical forms of matrices through the study of rings and modules. Reprinted Ed. Londres: Chapman & Hall, 1970, p. 128. ISBN 0-412-09810-5.
* Lang, Serge. Algebra. 3a. ed. revisada. Nova York: Springer, 2005, p. 153. ISBN 978-0-387-95385-4.

## Vegeu també

* Divisor elemental
# Sit de Cabanis

El sit de Cabanis (Emberiza cabanisi) és un ocell de la família dels emberízids (Emberizidae).
El nom comú i científic commemoren l'ornitòleg alemany Jean Louis Cabanis.

## Hàbitat i distribució

Habita matolls, bosc obert i sabanes a Sierra Leone, Libèria, Costa d'Ivori, Ghana, Togo, Nigèria, Burkina Faso, Camerun, República Centreafricana, Txad, nord i nord-est de la República Democràtica del Congo, Sudan del Sud, Ruanda, oest d'Uganda, el Gabon, República del Congo, sud-oest i sud de la República Democràtica del Congo i centre i nord-est d'Angola, Zàmbia, Tanzània i Malawi, cap al sud al nord i est de Zimbabwe i sud i sud-est de Moçambic.

## Taxonomia

Fou descrit per primera vegada per l'ornitòleg alemany Anton Reichenow l'any 1875.
Es reconeixen tres subespècies:
* E. c. cabanisi (Reichenow, 1875) - Guinea i Sierra Leone a l'extrem sud de Sudan i al nord-oest d'Uganda.
* E. c. cognominata (Grote, 1931) - Gabon, República Popular del Congo i Angola a Zimbàbue.
* E. c. orientalis (Shelley, 1882) - Tanzania a l'est de Zimbàbue i Moçambic.

## Referències

* ↑ «Sit de Cabanis». Cercaterm. TERMCAT, Centre de Terminologia. Rev. 28/02/2023(català)
* ↑ Beolens, Bo. Whose bird? : men and women commemorated in the common names of birds (en anglès). Londres: Christopher Helm, 2003, p. 73-74. ISBN 978-0-7136-6647-2.
* ↑ «Emberiza cabanisi (Cabanis's Bunting)». Avibase. [Consulta: 28 març 2023].
* ↑ Gill, Frank; Donsker, David. «Buntings – IOC World Bird List v13.1g» (en anglès americà), 2023. [Consulta: 28 març 2023].
# Philoxenus (cràter)

Philoxenus és un cràter d'impacte en el planeta Mercuri de 87 km de diàmetre. Porta el nom del poeta de l'antiga Grècia Filoxè de Citera (436-380 aC), i el seu nom va ser aprovat per la Unió Astronòmica Internacional el 1976.

## Referències

* ↑ «Philoxenus». Gazetteer of Planetary Nomenclature. United States Geological Survey, 12-10-2016. [Consulta: 16 juny 2017].

## Vegeu també

* Llista de cràters de Mercuri
# William Felix Browder

William Felix Browder (Chicago, 23 d'abril de 1964), conegut com a "Bill" Browder, és un financer angloamericà, CEO i cofundador del fons d'inversió Hermitage Capital Management ("Hermitage"), empresa d'inversions que va arribar a ser la inversora estrangera més gran de Rússia. El 1998 va renunciar a la ciutadania dels Estats Units per evitar pagar impostos per realitzar inversions a l'estranger.
Després de la mort el 2009, quan estava a la presó, de Sergei Magnitsky, un advocat i auditor rus que representava la seva companyia i estava investigant sobre un frau massiu en la recaptació dels impostos, Browder va impulsar que el Congrés dels Estats Units aprobés la "Magnitsky Act", una llei que castigava als funcionaris russos que violessin els drets humans, la qual va ser signada el 2012 pel president Barack Obama. El 2013 Browder va ser jutjat in absentia a Rússia per evasió d'impostos, juntament amb el seu antic advocat Magnitsky. Va ser condemnat i sentenciat a nou anys de presó. La Interpol va rebutjar la petició de Rússia per arrestar a Browder, al·legant que aquest cas era polític. El 2014, el Parlament Europeu va aprovar sancions per 30 russos que es creia que havien participat en el cas Magnitsky; era el primer cop que es prenia una acció similar.

## Referències

* ↑ «http%3A%2F%2Fonline.wsj.com%2Farticle%2FSB10001424052702304885404579552120262256240.html The Weekend Interview: The Man Who Stood Up to Putin». The Wall Street Journal, 09-05-2014.
* ↑ «Magnitsky Act Supporter Bill Browder On Russia, Putin And American Security». 1A, 25-07-2017.
* ↑ Jacob Weisberg. «Why Exactly Does Putin Hate the Magnitsky Act?». Slate, 21-07-2017.